
Text rozhodnutia
Súd: Krajský súd Bratislava Spisová značka: 14Co/254/2019 Identifikačné číslo súdneho spisu: 1618200316 Dátum vydania rozhodnutia: 25. 01. 2021 Meno a priezvisko sudcu, VSÚ: JUDr. Darina Kuchtová ECLI: ECLI:SK:KSBA:2021:1618200316.2 Uznesenie Krajský súd v Bratislave, v senáte v zložení: predsedníčka senátu JUDr. Darina Kriváňová a členovia senátu JUDr. Darina Kuchtová a JUDr. Alena Roštárová, v právnej veci žalobcu: K. O., nar. XX.XX.XXXX, trvale bytom C. 6, XXX XX T., proti žalovanému: K. K., o určenie neplatnosti darovacej zmluvy, o odvolaní žalobcu proti uzneseniu Okresného súdu Malacky, č. k. 32C/57/2018 - 63 zo dňa 12.09.2019, takto r o z h o d o l : Odvolací súd odvolanie žalobcu o d m i e t a . o d ô v o d n e n i e : 1. Okresný súd Malacky (ďalej len „súd prvej inštancie“) v žalobcom napadnutom uznesení 32C/57/2018 - 63 zo dňa 12.09.2018 zamietol postupom podľa § 239 a nasl. Civilného sporového poriadku ( ďalej len „CSP“ ),sťažnosť žalobcu zo dňa 08.03.2019, ktorú žalobca podal voči uzneseniu vydanému vyšším súdnym úradníkom dňa 15.09.2019, v ktorom bola žalobcovi uložená povinnosť zaplatiť súdny poplatku za odvolanie. 2. Proti vyššie uvedenému uzneseniu súdu prvej inštancie zo dňa 12.09.2019 podal žalobca odvolanie (označené ako sťažnosť proti uzneseniu zo dňa 12.09.2019), v ktorom okrem iného uviedol, že je nespokojný s vybavením jeho sťažnosti v tej istej veci rozhodnutím Okresného súdu Malacky, kde mu súd jeho sťažnosť doručenú súdu dňa 08.03.2019 zamietol. K.. I. C. úmyselne a vedome nevykonala spravodlivé rozhodnutie, neuviedla dôkazy, ktoré uviedol vo svojej sťažnosti zo dňa 05.03.2019, porušila zákon § 175 O.S.P. ods. 1,2, 3 OSP, ktorý je hlavným dôvodom sťažnosti a ktorý je pravdivý. Korupcia a známosti mali prednosť pred spravodlivým rozhodnutím. Preto sa domáhal, aby nadriadený súd zobral do úvahy tie skutočnosti a rozhodol podľa § 175h ods. 1,2,3 OSP. 3. Krajský súd v Bratislave (ďalej len „odvolací súd“) príslušný na rozhodnutie o odvolaní podľa § 34 Zákona č. 160/2015 Z.z. Civilný sporový poriadok (ďalej len „CSP“) sa pred rozhodnutím vo veci samej zaoberal otázkou prípustnosti odvolania proti rozhodnutiu súdu prvej inštancie a vec prejednal bez nariadenia pojednávania (§ 385 CSP a contrario) pričom dospel k záveru, že odvolanie žalobcu je potrebné odmietnuť. 4. Podľa ustanovenia § 386 písm. c/ CSP, odvolací súd odmietne odvolanie, ktoré smeruje proti rozhodnutiu, proti ktorému nie je odvolanie prípustné. 5. Odvolanie žalobcu smerovalo voči uzneseniu súdu prvej inštancie č.k. 32C/57/2018-63 zo dňa 12.09.2019, ktorým sudca postupom podľa § 239 a nasl. CSP zamietol sťažnosť žalobcu zo dňa 08.03.2019 voči uzneseniu č.k. 32C/57/2018-46 zo dňa 15.02.2019 vydanému vyšším súdnym úradníkom. 6. Podľa ustanovenia § 355 ods. 2 CSP, proti uzneseniu súdu prvej inštancie je prípustné odvolanie, ak to zákon pripúšťa. 7. Civilný sporový poriadok v ustanovení § 357 taxatívne vymenúva, v ktorých prípadoch je voči uzneseniu súdu prvej inštancie prípustné odvolanie, pričom prípustnosť odvolania, ako opravného prostriedku voči uzneseniu súdu 32C/57/2018 - 63 zo dňa 12.09.2018 nevyplýva zo žiadneho ustanovenia Civilného sporového poriadku (§ 357 písm. a/ až o/ CSP). 8. Odvolací súd konštatuje, že žalovaný bol vo vyššie uvedenom napadnutom uznesení súdu prvej inštancie riadne a zákonne poučený o tom, že proti tomuto uzneseniu nie je prípustné odvolanie. 9. Z týchto dôvodov odvolací súd odvolanie žalovaného podľa ustanovenia § 386 písm. c/ CSP odmietol, ako odvolanie, ktoré smeruje proti rozhodnutiu súdu prvej inštancie, proti ktorému nie je odvolanie prípustné. 10. Toto rozhodnutie prijal senát Krajského súdu v Bratislave pomerom hlasov 3:0. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.). Dovolanie je prípustné proti každému rozhodnutiu odvolacieho súdu vo veci samej alebo ktorým sa konanie končí, ak a) sa rozhodlo vo veci, ktorá nepatrí do právomoci súdov, b) ten, kto v konaní vystupoval ako strana, nemal procesnú subjektivitu, c) strana nemala spôsobilosť samostatne konať pred súdom v plnom rozsahu a nekonal za ňu zákonný zástupca alebo procesný opatrovník, d) v tej istej veci sa už prv právoplatne rozhodlo alebo v tej istej veci sa už prv začalo konanie, e) rozhodoval vylúčený sudca alebo nesprávne obsadený súd, alebo f) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces (§ 420 C.s.p.). (1) Dovolanie je prípustné proti rozhodnutiu odvolacieho súdu, ktorým sa potvrdilo alebo zmenilo rozhodnutie súdu prvej inštancie, ak rozhodnutie odvolacieho súdu záviselo od vyriešenia právnej otázky, a) pri ktorej riešení sa odvolací súd odklonil od ustálenej rozhodovacej praxe dovolacieho súdu, b) ktorá v rozhodovacej praxi dovolacieho súdu ešte nebola vyriešená alebo c) je dovolacím súdom rozhodovaná rozdielne. (2) Dovolanie v prípadoch uvedených v odseku 1 nie je prípustné, ak odvolací súd rozhodol o odvolaní proti uzneseniu podľa § 357 písm. a) až n) (§ 421 C.s.p.). (1) Dovolanie podľa § 421 ods. 1 nie je prípustné, ak a) napadnutý výrok odvolacieho súdu o peňažnom plnení neprevyšuje desaťnásobok minimálnej mzdy; na príslušenstvo sa neprihliada, b) napadnutý výrok odvolacieho súdu o peňažnom plnení v sporoch s ochranou slabšej strany neprevyšuje dvojnásobok minimálnej mzdy; na príslušenstvo sa neprihliada, c) je predmetom dovolacieho konania len príslušenstvo pohľadávky a výška príslušenstva v čase začatia dovolacieho konania neprevyšuje sumu podľa písmen a) a b). (2) Na určenie výšky minimálnej mzdy v prípadoch uvedených v odseku 1 je rozhodujúci deň podania žaloby na súde prvej inštancie (§ 422 C.s.p.). Dovolanie len proti dôvodom rozhodnutia nie je prípustné (§ 423 C.s.p.). (1) Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. (2) Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde (§ 427 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.). (1) Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom. (2) Povinnosť podľa odseku 1 neplatí, ak je a) dovolateľom fyzická osoba, ktorá má vysokoškolské právnické vzdelanie druhého stupňa, b) dovolateľom právnická osoba a jej zamestnanec alebo člen, ktorý za ňu koná má vysokoškolské právnické vzdelanie druhého stupňa, c) dovolateľ v sporoch s ochranou slabšej strany podľa druhej hlavy tretej časti tohto zákona zastúpený osobou založenou alebo zriadenou na ochranu spotrebiteľa, osobou oprávnenou na zastupovanie podľa predpisov o rovnakom zaobchádzaní a o ochrane pred diskrimináciou alebo odborovou organizáciou a ak ich zamestnanec alebo člen, ktorý za ne koná má vysokoškolské právnické vzdelanie druhého stupňa (§ 429 C.s.p.). (1) Dovolanie prípustné podľa § 420 možno odôvodniť iba tým, že v konaní došlo k vade uvedenej v tomto ustanovení. (2) Dovolací dôvod sa vymedzí tak, že dovolateľ uvedie, v čom spočíva táto vada (§ 431 C.s.p.). (1) Dovolanie prípustné podľa § 421 možno odôvodniť iba tým, že rozhodnutie spočíva v nesprávnom právnom posúdení veci. (2) Dovolací dôvod sa vymedzí tak, že dovolateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia (§ 432 C.s.p.). Dovolací dôvod nemožno vymedziť tak, že dovolateľ poukáže na svoje podania pred súdom prvej inštancie alebo pred odvolacím súdom (§ 433 C.s.p.). Dovolacie dôvody možno meniť a dopĺňať len do uplynutia lehoty na podanie dovolania (§ 434 C.s.p.). V dovolaní nemožno uplatňovať nové prostriedky procesného útoku a prostriedky procesnej obrany okrem skutočností a dôkazov na preukázanie prípustnosti a včasnosti podaného dovolania (§ 435 C.s.p.).

